Roderick Murchison

Sir Roderick Impey Murchison, 1. Baronet (1792ko otsailaren 22a - 1871ko urriaren 22a) Eskoziako geologo bat izan zen, besteak beste, Permiar garaiari izena eman ziona. Siluriar sistema ikertu zuen lehena izan zen.

Biografia 
Murchison Tarradale gazteluan jaio zen, Muir of Ord, Ross-shire, Durham Eskolan ikasi zuen eta gero Great Marlow-eko ikastetxe militarrera jo zuen. 1808an Arthur Wellesleyrekin (Wellingtongo dukea) Napoleonen aurkako gerretan Galiziako Roliça eta Vimeiro borroketan parte hartu zuen .

Armada utzi ondoren, Ingalaterrako Barnard Castlen kokatu zen eta 1818an Sir Humphry Davy ezagutu zuen, zientzian ihardutzea aholkatu ziona. Murchisonek geologiarako interesa zuen eta Londresko Geological Societyko kide aktiboa izan zen. Haren lankideen artean Adam Sedgwick, William Conybeare, William Buckland, William Fitton, Charles Lyell eta Charles Darwin ziren .

Murchison Londresen hil zen.

Ondarea 
Ilargiaren Murchison kraterrak eta gutxienez 15 lur-kokalekuk bere izena dute.

Lanak 

 Geology of Cheltenham (1834)
 The Silurian System (1839)
 On the Geological Structure of the Northern and Central Regions of Russia in Europe (1841)
 Geology of Russia in Europe and the Ural Mountains (1845)

Bibliografia 

 
 Morton, John L., King of Siluria — How Roderick Murchison Changed the Face of Geology (Brocken Spectre Publishing, 2004, )
 Rudwick, Martin J. S., The Great Devonian Controversy: The Shaping of Scientific Knowledge among Gentlemanly Specialists (University of Chicago Press, 1985) — the rise of Murchison to power
 Secord, James A., Controversy in Victorian Geology: The Cambrian-Silurian Dispute (Princeton University Press, 1986) — documents the battle between Murchison and Adam Sedgwick

Erresuma Batuko geologoak
Eskoziako zientzialariak
Royal Societyko kideak
Frantziako Zientzien Akademiako kideak
Londresen hildakoak